Genghis Khan a wehn di founda, Khan (ruula) an Khagon (empara) a di Monggol Empaiya, di bigis kantigyuos empaiya ina ischri. Im kom tu powa chuu di yuunifikieshan a nof nuomadik chraib ina Naatiis Ieja. Afta im mek di Monggol empaiya an get prokliem “Genghis Khan”. Im staat di Monggol inviezhan a di Kara-Khitan Khanate, Caucasus, Khwarezmid Empaiya, Westan Xia an Jin dainasti dem. Juurin im laif di Monggol empaiya ivenchali akyupai wan gud puoshan a Senchral Ieja. Bifuo im ded, im asain Ogedei Khan az im soksesa an split im empaiya ina Khanates mongx im son an granson dem. Im ded ina 1227 afta im biit op di tanguts. Im get beri ina wan anmaak griev somwe ina Mongguolia. Im disendant dem go aan fi chrech di Monggol empaiya kraas muos a Yuriezha wen dem kangka ar mek vassal stiet outa aal a madorn-die Chaina, Koria, di Kaakasos, Senchral Ieja, an nof paat a madorn Iistan Yuurop an di Migl Iis.

Talveila a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 176 inabitant.

Kiatalisis a di hingkriis ina di riet a kimikal riakshan juu tu di patisipieshan a wah adishanal sobstans kaal kiatalis. Wid kiatalis, riakshan okor faasa ah rikuaya les aktivieshan enaji. Bikaa kiatalis no kansyuumop ina di kiatalaiz riakshan, deh kiah kantiniu fi kiatalaiz di riakshan a forda kuantiti a riaktant. Muotaim onggl wah kench rikuaya.

Som wod kip deh Ingglish pluural faam fi buot singgiula ah pluural:wah ans > nof answan flowaz > six flowazwah shuuz > pier a shuuzwan brejrin > som brejrin

Gialaxi a gravitieshanal boun sistim a staar, stela remnant, intastela gias, dos, ah daak mata. Di wod gialaxi diraiv frah di Griik galaxias (γαλαξίας), litarali ""milki"", a refrans tu di Milki Wie. Gialaxi rienj ina saiz frah dwaaf wid jos fyuu touzn (103) staar tu jayant wid wan onjrid chrilian (1014) staar, iich wan a-aabit igialaxi senta a mas. Gialaxi kiatigaraiz askaadn tu deh vijual maafalaji az iliptikal, spairal ah iregla. Nof gialaxi biliiv fi ab blak huol a deh haktiv senta. Di Milki Wie senchral blak huol, nuo az Sajitierios A*, ab mas fuo milian taim grieta dah di Son.[6] Az av Maach 2016, GN-z11 a di uolis ah muos distant abzoerv gialaxi wid komuuvin distans a 32 bilian lait-ier frah Oert, ah abzoerv az ieh-egzis jos 400 milian ier afta di Big Bang. Priiviosli, az av Julai 2015, EGSY8p7 ena di muos distant nuo gialaxi, estimiet fi ab lait chrabl distans a 13.2 bilian lait-ier awe.

Di toerm tiyizim diraiv frah di Griik theos miinin ""gad"". Di toerm tiyizim eh fos yuuz bai Ralf Kodwot (Ralph Cudworth, 1617–1688). Ina fi Kodwot definishan, deh ""schrikli ah prapali kaal Tiyis, uu afoerm, se wah poerfek kanchos andastandin biin, ar main, egzis a iself frah itoerniti, ena di kaaz a aal ada tingz"".

Bayubas de Arriba a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 64 inabitant.